***ACORDOS***

***SESIÓN ORDINARIA DA XUNTA DE GOBERNO LOCAL***

***DO DIA 23 DE XULLO DE 2015***

Na casa consistorial de Tordoia sendo as trece horas e vinte minutos, do día vinte e tres de xullo de dous mil quince, reúnese a Xunta de Goberno Local deste concello en primeira convocatoria de sesión ordinaria.

**ASISTENTES:**

***Alcalde:***

D. Antonio Pereiro Liñares

***Concelleiros:***

Dª Inés Santos Pereiro

D. Amadeo Cancela Fariña

D. José Manuel Cancela Cancela

***Secretario:***

D. Alfonso García Ferreira

**ORDE DO DIA**

1. LECTURA E APROBACIÓN SE PROCEDE DAS SESIÓNS ANTERIORES.-
2. APROBACIÓN EXPEDIENTE DE CONTRATACIÓN DA OBRA SOBREANCHOS CAMIÑO DA BALSA· ABOI E OUTROS.-
3. CLASIFICACIÓN DAS OFERTAS PARA COMPRA DE DESBROZADORAS.-
4. ESCRITO DA DIRECTORA DO COLEXIO PECALAMA SOBRE DEFICIENCIAS NO CENTRO.-
5. PADRÓN MUNICIPAL DE ABASTECEMENTO DE AUGA E REDE DE SUMIDOIROS SEGUNDO TRIMESTRE 2015 .-
6. FACTURA.-
7. ROGOS E PREGUNTAS.-
8. **LECTURA E APROBACIÓN SE PROCEDE DAS SESIÓNS ANTERIORES.-**

Acordos adoptados:

1.Aprobación das actas das sesións anteriores.

1. **APROBACIÓN EXPEDIENTE DE CONTRATACIÓN DA OBRA SOBREANCHOS CAMIÑO DA BALSA· ABOI E OUTROS.-**

Acordos adoptados:

PRIMEIRO. Aprobar o expediente de contratación, mediante procedemento negociado sen publicidade, para a obra consistentes en:

|  |  |  |  |  |
| --- | --- | --- | --- | --- |
| **Denominación da obra** | **Deputación** | **Concello** | **Presuposto** | **Partida orzamentaria** |
| Sobreanchos camiño da Balsa-Aboi e outros | 129.306,63€ | 32.326,66€ | 161.633,29€ | 1532.619.00 |

SEGUNDO. Autorizar, pola contías indicadas en euros, o gasto que para este concello representa a devandita contratación, con cargo ás partidas sinaladas do estado de gastos do orzamento municipal deste concello para o exercicio 2015.

TERCEIRO. Incluír o prego de cláusulas administrativas particulares tipo da Deputación Provincial da Coruña que rexerán o contrato, por procedemento negociado sen publicidade, segundo indicado na circular do organismo provincial para a adxudicación destes contratos, publicados no BOP n° 103 do 01/06/2014 e anexo V de adaptación á lexislación vixente dende a indicada data.

CUARTO. Solicitar ofertas as seguintes empresas

* Obras y Viales de Galicia, S.L.,
* Alcomte Galicia, S. L.
* Únika Proyectos y Obras, S.A.
1. **CLASIFICACIÓN DAS OFERTAS PARA COMPRA DE DESBROZADORAS.-**

Acordos adoptados:

PRIMEIRO. Clasificar as proposicións presentadas polos candidatos de conformidade coa puntuación obtida no mesmo.

SEGUNDO. Notificarlle e requirirlle aos licitadores que presentaron as ofertas máis vantaxosas e por tanto con maior puntuación, para que presente no prazo de dez días contados desde o seguinte a aquel en que reciba o requirimento a documentación xustificativa de estar ao día no cumprimento das súas obrigas tributarias e coa Seguridade Social ou que autorice ao órgano de contratación para obter de forma directa a acreditación diso, de dispoñer efectivamente dos medios que se comprometese a dedicar ou adscribir á execución do contrato, de acorde co artigo 64.2 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro, e de ter constituída a garantía definitiva que sexa procedente.

TERCEIRO. Despois de realizar os trámites anteriores, que Secretaría emita un informe e que se informe para que se poida resolver ao respecto a Alcaldía.

1. **ESCRITO DA DIRECTORA DO COLEXIO PECALAMA SOBRE DEFICIENCIAS NO CENTRO.-**

Acordos adoptados:

1.Someter a estudo económico as deficiencias que supoñen un elevado custo para as arcas muncipais e acometer os arranxos da petición formulada sobre ventás e o arereiro que se usa para educación infantil.

1. **PADRÓN MUNICIPAL DE ABASTECEMENTO DE AUGA E REDE DE SUMIDOIROS SEGUNDO TRIMESTRE 2015 .-**

Acordos adoptados:

1.Prestarlle a súa aprobación e que se faga a exposición pública do mesmo a través do tablón de edictos e publicación no Boletín Oficial da Provincia.·

1. **FACTURA.-**
2. **ROGOS E PREGUNTAS.-**

Non se formulan

Non habendo máis asuntos de que tratar, Pola Presidencia se levanta a sesión.